runetrust/blame-folketinget-dk huggingface dataset:
Kristian Jensen (V), 2002-04-16:
Jeg er glad for, at jeg nu får lov til at komme med en kort bemærkning til hr. Anders Samuelsen, for der var en utrolig vrede, en utrolig skuffelse i det første indlæg, hr. Anders Samuelsen havde, som nu også blev gentaget i det andet.
Jeg kan nærmest ikke forstå, at man kan være så skuffet, efter at alle partier i Folketinget har sagt, at ideen er rigtig.
Hr. Anders Samuelsen er faktisk kommet med en rigtig idé.
Men det kan godt være, den ikke bliver gennemført lige i Anders Samuelsens udformning.
Jeg vil ikke påstå, at det er derfor, hr. Anders Samuelsen er så skuffet.
Men det er sådan, at man har sagt fra mit parti og andre partier, at vi synes, at hr. Anders Samuelsen har en rigtig idé, men at vi godt vil have den fornødne tid til at gå det igennem.
Hr. Anders Samuelsen har jo selv været inde på, at det er en diskussion, der har varet længe, og at man derfor sagtens, hvis det var en nem diskussion, kunne være kommet med et konkret lovforslag også forud for valget.
Så kan hr. Anders Samuelsen ikke bekræfte, at både Venstre, Dansk Folkeparti og Det Konservative Folkeparti i betænkningen har sagt ja til hensigten, men nej kun til det konkrete forslag?
Anders Samuelsen (RV), 2002-04-16:
Jeg må sige, jeg synes, at det er forbløffende
, når man nu godt ved, at her ender man med fra Dansk Folkepartis side og regeringspartiernes side at stemme imod noget, som man åbenlyst sagtens kunne stemme for.
Vi har haft den her sag til diskussion i medierne i hvert fald i mindst 1½ år.
Dansk Folkeparti, Det Konservative Folkeparti og Venstre er gået varmt ind for at få ændret de her regler.
Nu skal man så hænge sig i, hvorvidt der er tid nok til at komme med en ordentlig redegørelse.
Skatteministeren har nævnt, at redegørelsesarbejdet er i gang.
Det vil sige, at man allerede er i gang med arbejdet, og det eneste, som vi beder om fra Det Radikale Venstres side, er såmænd, at der kommer en redegørelse inden sommerferien.
Ikke engang det kan man tage sig sammen til at bakke op om.
Så meget for at levere varen i forhold til de løfter, man har givet vælgerne.
Så prøver partierne at hænge sig fast i, hvor lang tid Det Radikale Venstre har haft ansvar.
Ja, man kan jo næsten fristes til at sige: Nu kan man snart ikke synke dybere.
Hvis det skal være på den måde, så kan vi da godt vedstå, at vi har haft en hel del ansvar lige siden 1905; vi agter såmænd også en dag at få en del af ansvaret tilbage, og det her beslutningsforslag kunne jo være et skridt på vejen.
Men det vil man åbenbart ikke have at vi skal have.
I samme sekund jeg blev opmærksom på de her problemstillinger som skatteordfører, blev problemstillingen rejst, og den blev debatteret internt i regeringen.
Inden den tidligere regering nåede at fremsætte noget forslag, blev der udskrevet valg.
Hr. Frode Sørensen, den tidligere skatteminister, anerkendte, at her skulle man sætte ind over for de her problemstillinger.
Så blev der udskrevet valg.
Det mindste, man kunne forvente fra Folketingets side, var da så noget initiativ, noget virkelyst fra den nuværende regering eller i det mindste, at støttepartiet pressede regeringen for at komme med et stykke arbejde, som vi kunne forholde os til i Folketingssalen.
Det kan ikke lade sig gøre.
Dansk Folkeparti er nemlig gang på gang i den her sag blevet banket på plads på trods af de gode viljer.
Derfor vil jeg bare gerne have Dansk Folkepartis ordfører til at bekræfte, at følgende er fuldstændig korrekt citeret, og jeg giver altså her igen - via et citat - ordet til fru Colette Brix: »Men jeg vil dog alligevel sige til hr. Samuelsens forslag: Det er et godt forslag, og Dansk Folkeparti støtter det selvfølgelig.
Vi ønsker ikke, at nogen skal komme i en forfærdelig klemme, hverken håndværkere eller små selvstændige.
Men husk det i kirken på søndag.«
Jeg mener faktisk, at der i den sidste del af dette citat nærmest var en antydning af, at Det Radikale Venstre kunne finde på at springe i målet.
Hvem er det, der er sprunget i målet?
Hvem er det, der har forvandlet sig fra en brølende kronhjort til en dikkende lammehale?
Peter Christensen (V), 2002-04-16:
Nu er det ikke kun Det Radikale Venstre, som ikke har opdaget, at der faktisk er et undersøgelsesarbejde i gang, men også SF, som simpelt hen ignorerer, at skatteministeren netop fra den her talerstol har meddelt Folketinget, at der foregår en grundig undersøgelse af spørgsmålet.
Det er jo netop baggrunden for, at vi ikke kan stemme for det her forslag.
Jeg kan kun gentage det og så håbe, at både Det Radikale Venstre og SF på et tidspunkt vil opfatte, at der faktisk er et undersøgelsesarbejde i gang.
Charlotte Dyremose (KF), 2002-04-16:
Nej, jeg går ind for, at vi løser det problem, som det her forslag behandler.
Derfor går jeg ind for det forslag, som vil komme fra skatteministeren, og som vi selv vil være med til at udarbejde, som jeg vil mene vil løse problemet.
Så jeg går ikke ind for det her forslag.
Det er derfor jeg stemmer imod det. Men jeg går ind for, at vi løser det problem, som det her forslag behandler, efter en redegørelse fra Skatteministeriet.
Aage Frandsen (SF), 2002-04-16:
Jeg modtager irettesættelsen.
Den er berettiget.
De to ordførere går jo tilsyneladende klart ind for det, men skatteministeren siger: Endnu kan det ikke lade sig gøre!
Colette L. Brix (DF), 2002-04-16:
Jamen jeg vil igen sige til hr. Anders Samuelsen, at jeg kan godt forstå skuffelsen.
Der laves noget arbejde, man render rundt på gangene, og man forsøger at få nogle ting igennem.
Men det er jo gudskelov ikke første gang, vi er udsat for det her, og var det nu første gang, så kunne det være, der var nogle, der har lært af det.
Jeg kan i hvert fald sige én ting, at vi ønsker selvfølgelig ikke, at bygningshåndværkere skal beskattes af arbejde i eget hus.
Dér er vi helt enige.
Og jeg vil også godt sige, at vi ser hen til, at skatteministeren kommer med et forslag, så denne her sag bliver løst.
Så vil jeg også godt sige til hr. Anders Samuelsen, at når man har en aftale om at komme med nogle oplysninger, så kommer man med dem.
Hvis der er en, der ringer til mit firma og beder mig om at give et tilbud, og det tilbud ikke må gå længere end til 100 kr., så skynder jeg mig, hvis jeg vil have den ordre, at sende det tilbud, for hvis man venter 3 uger, er toget kørt, så er der en anden, der stiller et andet forslag. Sådan er det alle steder i livet, det må man bare vænne sig til, og sådan er det også herinde i Folketinget.
Charlotte Dyremose (KF), 2002-04-16:
Hr. Anders Samuelsen nævnte selv, at der er mange, der spørger, hvorfor Det Radikale Venstre ikke har fået gjort noget ved det her, mens Det Radikale Venstre var i regering.
Kan hr. Anders Samuelsen ikke det, så er det måske, som jeg forestiller mig, fordi det her er meget komplekst.
Og det er jo netop årsagen til, at vi ikke ønsker at jage det igennem.
For Det Konservative Folkeparti er det her en kompleks og vigtig problemstilling, som vi gerne vil løse på en ordentlig måde.
For det er vi ikke i Det Konservative Folkeparti, og det håber jeg heller ikke hr. Anders Samuelsen er.
Jeg håber, vi konstruktivt kan få lavet et godt og virksomt forslag, der også løser det her problem.
Svend Erik Hovmand (V), 2002-04-16:
Jeg vil gerne takke for de faldne bemærkninger, og jeg vil også sige til de kritiske bemærkninger, at man selvfølgelig altid kan anlægge forskellige synspunkter i en sag som den, vi taler om her.
Jeg synes, det er dejligt at konstatere, at vi bredt i dette Ting har det samme mål, nemlig at sikre skibsværftsbranchen og dens internationale konkurrenceevne.
At vi så har forskellige veje til at nå det mål, er o.k.
Jeg respekterer selvfølgelig fuldt ud, at der kan være forskellige opfattelser, hvilket ændringsforslagene jo klart giver udtryk for.
Jeg vil gerne sige tak for den fælles indstilling, den fælles forståelse, vi har om det overordnede, og så kan man selvfølgelig gå ind i de enkelte ændringsforslag og begynde at dechifrere dem.
Det tager jeg jo som udtryk for, at de konkurrencemæssige aspekter, som jo ellers ville kunne rejses på baggrund af en sådan kritik, er tilgodeset.
Det er klart, at når alle andre lande nu er på vej til at lave en tonnageskatteordning, så skal vi også have sådan en i Danmark.
Det er selvfølgelig også klart, at der kan være forskel på den måde, man indfører den på, og derfor er det vigtigt, at vi får en overordnet vurdering af, hvordan vores form for tonnageskat er i forhold til de andres.
Der er det så, EU har sagt, at den er o.k., og det slår jeg mig til tåls med.
Anders Samuelsen (RV), 2002-04-16:
Jeg skal blot kort meddele på Det Radikale Venstres vegne, at vi stemmer for forslaget, når det kommer til endelig afstemning, men vi tager forbehold i forhold til den del, der vedrører skattestoppet, hvor skattestoppet går ind og griber ind i lovforslaget.
Det mener vi er komplet urimeligt, og i samme sekund, vi får muligheden for det, vil vi gå i gang med at arbejde for at få den del ændret, da der jo reelt er tale om en indkomstskat, som blot bliver lavet om til noget andet og derfor selvfølgelig ikke skal omfattes af skattestoppet.
Men med det forbehold kan vi sige, at vi ender med at stemme for forslaget.
Aage Frandsen (SF), 2002-04-16:
Som jeg tilkendegav på SF's vegne allerede i forbindelse med førstebehandlingen, kan vi godt acceptere, at man overgår til et princip om en tonnageskat, selv om vi er noget betænkelige ved, at man generelt har forskellige skattetyper.
Men netop for at sikre rederierhvervet i Danmark mener vi, at det kan være fornuftigt at gå ind på tankegangen om en tonnageskat. Men det, der ligger i det, som er regeringens forslag, og hvor regeringens forslag jo også adskiller sig noget fra tankerne hos den tidligere regering, er, at vi risikerer, at denne tonnageskat bliver udnyttet til en række ting, som det ikke er hensigtsmæssigt og ikke er rimeligt at den bliver udnyttet til.
Det er derfor, at vi har stillet en række ændringsforslag, som vi mener vil rette op på det, og det er også derfor, at vi støtter de socialdemokratiske ændringsforslag.
Det er altså ud fra en tankegang om, at skal man lave sådan en tonnageskat, hvilket vi synes er rimeligt, så må man sikre, at det kun er de firmaer og de rederier, som det drejer sig om, der får glæde af det, og at ikke en række firmaer, som har sidefunktioner i forhold til rederiet, også får glæde af det.
Så er der spørgsmålet om udskudt skat, og det er også under alle omstændigheder et spørgsmål om, hvornår lovforslaget skal træde i kraft.
Svend Erik Hovmand (V), 2002-04-16:
Efter den debat, der nu har været,
vil jeg gerne afslutningsvis sige, at, bekræfte, at regeringen er positiv over for klarlæggelse af retstilstanden på dette område; det har jeg tidligere tilkendegivet.
Jeg har også tidligere tilkendegivet, at vi ser positivt på en løsning vedrørende bygningshåndværksmestrenes skattemæssige situation ved udførelse af eget arbejde på egen bolig.
Men jeg er nødt til at gøre opmærksom på, at man altså siden indkomstskattens indførelse i Danmark har levet uden en lovmæssig afgrænsning af skattefrie vennetjenester.
Det er ikke, fordi der ikke har været udfoldet bestræbelser på at analysere og bekæmpe det sorte arbejde.
Det viser imidlertid, at sagen ikke er særlig enkel og i hvert fald ikke så enkel, som forslagsstillerne forestiller sig.
Det er af samme grund lidt uforståeligt, synes jeg, at man efter alle disse år nu pludselig har så travlt.
Sagen bør efter min opfattelse undersøges grundigt, sådan at vi alle står med en analyse, der kan give anledning til fornuftige beslutninger.
Vi skal ikke stå med lappeløsninger.
Det er utrolig vigtigt, at vi her får en grundig vurdering af den samlede sag.
Det er ikke bare et spørgsmål om bygningshåndværkere, men også et spørgsmål om vennetjenester, gør det selv-arbejde og de mange, mange forskellige ordninger, der findes for erhvervsdrivendes brug af egne varer osv.
Det er et ganske omfattende felt, som jo går langt, langt ud over kredsen af bygningshåndværkere.
Det omfatter faktisk en lang række af forskellige erhvervsdrivende.
Regeringen vil i næste samling tage de nødvendige initiativer, når resultatet af undersøgelsen foreligger.
Men det er vigtigt, at vi har et ordentligt grundlag at gøre det på.
Anders Samuelsen (RV), 2002-04-16:
Jeg vil godt slutte af med at takke for debatten.
Jeg synes, at den i dén grad har udstillet, hvad der har været behov for, nemlig situationen hos Venstre, De Konservative og Dansk Folkeparti, og det må vi andre så bare tage til efterretning. Jeg vil også godt takke for skatteministerens tilkendegivelse af, at der kommer initiativer fra regeringens side.
Man må så blot håbe, at de ikke også skal træneres yderligere med henvisning til, at man ikke har tid osv., men at der faktisk kommer nogle ændringer på det her område i den næste samling, inden vi kommer til nytårsskiftet.
Ellers synes jeg, at regeringen begynder at have et troværdighedsproblem, som langt overstiger, hvad man allerede har etableret af forklaringsproblemer via de citater, som jeg har givet fra fru Mariann Fischer Boel, den nuværende fødevareminister, og hr. Flemming Hansen, den nuværende trafikminister.
Tak for debatten.
Svend Erik Hovmand (V), 2002-04-16:
Efter den debat, der nu har været,
vil jeg gerne afslutningsvis bekræfte, at regeringen er positiv over for klarlæggelse af retstilstanden på dette område; det har jeg tidligere tilkendegivet.
Jeg har også tidligere tilkendegivet, at vi ser positivt på en løsning vedrørende bygningshåndværksmestrenes skattemæssige situation ved udførelse af eget arbejde på egen bolig. Men jeg er nødt til at gøre opmærksom på, at man altså siden indkomstskattens indførelse i Danmark har levet uden en lovmæssig afgrænsning af skattefrie vennetjenester.
Det er ikke, fordi der ikke har været udfoldet bestræbelser på at analysere og bekæmpe det sorte arbejde.
Det viser imidlertid, at sagen ikke er særlig enkel og i hvert fald ikke så enkel, som forslagsstillerne forestiller sig.
Sagen bør efter min opfattelse undersøges grundigt, sådan at vi alle står med en analyse, der kan give anledning til fornuftige beslutninger.
Vi skal ikke stå med lappeløsninger.
Det er utrolig vigtigt, at vi her får en grundig vurdering af den samlede sag.
Det er ikke bare et spørgsmål om bygningshåndværkere, men også et spørgsmål om vennetjenester, gør det selv-arbejde og de mange, mange forskellige ordninger, der findes for erhvervsdrivendes brug af egne varer osv.
Det er et ganske omfattende felt, som jo går langt, langt ud over kredsen af bygningshåndværkere.
Det omfatter faktisk en lang række af forskellige erhvervsdrivende.
Regeringen vil i næste samling tage de nødvendige initiativer, når resultatet af undersøgelsen foreligger.
Men det er vigtigt, at vi har et ordentligt grundlag at gøre det på.
Anders Samuelsen (RV), 2002-04-16:
Jeg vil godt starte med at sige, at jeg synes, at fru Colette Brix' indlæg var noget af det mest selvmodsigende, jeg har hørt længe.
Nu skulle Det Radikale Venstre anklages for, at vi har brugt for lang tid på at komme igennem med det her forslag, fordi der gik 3 uger, tror jeg, det var, inden det kom til afstemning i Folketingssalen.
Så det var for lang tid. På den anden side får vi at vide, at grunden til, at man stemmer imod, er, at det går for hurtigt.
Altså nu må man ligesom beslutte sig for, hvad det er for et argument, man vil vægte højest.
Fru Charlotte Dyremose mener jeg at jeg har svaret.
Det Radikale Venstre har taget denne problemstilling op i samme sekund, vi fik øje på, hvor alvorlig problemstillingen var.
Og siden da har vi målrettet arbejdet på at få ændret den eksisterende lovgivning.
Vi er gået så meget på kompromis, at vi bare har bedt om at få en redegørelse fra regeringen for, hvilke instrumenter
man kunne bruge
Ikke en gang
det kan fru Charlotte Dyremose eller de to regeringspartier eller Dansk Folkeparti stemme for.
Hvor mange af disse forslag stemmer Dansk Folkeparti for på trods af hastigheden i behandlingen her i Folketingssalen?
Jacob Buksti (S), 2002-04-16:
Det er sådan, at talestrømmen her jo må vidne om, at det her er virkelig et forslag, der optager folk og i hvert fald optager nogle partier, som har svært ved at forklare, hvorfor de egentlig forholder sig, som de gør.
Men jeg har forstået det sådan, at det, som man er meget optaget af både fra regeringspartiernes side og Dansk Folkepartis side, er, at der skal tages ordentlig tid.
Der skal, hvis man skal have en seriøs behandling, som hr. Mikkel Dencker sagde, mere tid til.
Og fru Charlotte Dyremose sagde, at vi ikke skal bare jage tingene igennem.
Jeg går ud fra, at det er sådan et princip, man har i al almindelighed.
Når der virkelig er alvorlige sager, så skal man ikke haste dem igennem.
Så går jeg ud fra, at det får vi så også at se, når vi skal behandle ændringsforslagene til L 180, forslaget om vurderingsorganisationen, som er overhovedet den største hindring for vurderingsorganisationen, som er set i kongeriget, og som vi end ikke kan få tid til en ordentlig behandling af.
Jens Peter Vernersen (S), 2002-04-16:
Der er jo ikke noget at sige til, at det gør indtryk på hr. Anders Samuelsen, når de nuværende regeringspartier og støtter til partierne stort set løber fra alt, hvad de stod for, da de var i opposition.
Der er jo ikke noget at sige til, at hr. Anders Samuelsen synes, at det er en meget besynderlig oplevelse, som vi desværre ser gang på gang her i Folketinget.
Man kom til regeringsmagten, fordi man kunne love både det ene og det andet.
Nu bliver hr. Anders Samuelsen beskyldt for at haste det her igennem.
Lad mig nævne, at der på nuværende tidspunkt er 33 - 33 - skatteforslag.
8 er fremsat uden høring.
Det ser ikke ud til, at det plager statsministeren at fremsætte
mange forslag.
Jeg synes bestemt ikke, at hr. Anders Samuelsen skal lade sig gå på af det synspunkt, at man nu haster tingene igennem.
Det er jo ikke det, det drejer sig om.
33 skatteforslag skal være klar inden sommerferien, 8 af dem uden høring.
Det er det, man udsættes for, og så skal hr. Anders Samuelsen beskyldes for sjusk.
Det er der overhovedet ikke tale om.
Ole Stavad (S), 2002-04-17:
Det er lidt svært med Venstres ordfører.
Jeg spurgte sådan set bare til det svar, Venstres ordfører gav hr. Poul Nødgaard tidligere.
Jeg tror, jeg fik skrevet ordret ned, da hr. Kristian Jensen sagde, at det skal aftales med de kommunale parter, hvordan den mekanisme skal se ud i forhold til indgrebet, og når jeg så spørger om den, så får jeg at vide, at den sådan set er ligegyldig, og den behøver man sådan set ikke at interessere sig for, for når man laver en aftale, så holder man den nok.
Jamen hvis nu vi ser på historien, så har vi siden 1980 i Kommunaludvalget fået bilag over samtlige aftaler, og hvordan det er gået.
Der kan vi konstatere, at med 275 kommuner er det næsten umuligt at vide, når alle sidder samtidig.
Og derfor har tidligere regeringer målt med centimetermål, fordi man har ladet sig påvirke af kendsgerningen.
Hvis det er sådan, at man ikke rammer præcist, så vil straffen falde prompte.
Og derfor må man vel også kunne få oplyst af hr. Kristian Jensen, om det, han sagde tidligere i debatten, er noget, han vedstår, om det er det, der bliver mekanismen, om det bliver en del af aftalen som en forudsætning for, at man laver indgreb, eller om man tager alle under ét, også dem, der har overholdt alting.
Marianne Jelved (RV), 2002-04-17:
Jamen det er jo ikke overraskende, og det vil Det Radikale Venstre støtte regeringen i, at regeringen vil understrege gang på gang - og jeg vil også gerne bidrage med at understrege det samme, som jeg i øvrigt har gjort i mange år - at aftaler skal overholdes.
Det, der er interessant, er at få at vide, hvilke instrumenter den nye regering har, som har et parlamentarisk flertal til at underbygge det over for kommunerne.
Hvad er
det for et indgreb i det kommunale selvstyre?
Det, der er problemet for kommunerne, er jo, og det tror jeg at Venstre er enig i, at der er lokale forhold, der gør, at man skal agere forskelligt.
Derfor må der være et vist råderum.
Og det er det puslespil, der skal gå op til sidst.
Det, der er vanskeligt for kommunerne, er, hvis den disciplin, de skal udvise, og som mange af dem udviser, ikke udvises af alle, men at alle bliver straffet i anførselstegn.
Jeg er faktisk på regeringens side i denne her sag.
Derfor vil jeg gerne bidrage positivt, og derfor vil jeg gerne have hjælp til, hvordan jeg kan bidrage positivt og retfærdigt.
Kristian Jensen (V), 2002-04-17:
Hvis jeg ikke husker helt forkert med hensyn til hr. Ole Stavads fortid, så startede han i Brovst Sparekasse.
Men så kan jeg i hvert fald bare sige, at så er jeg lykkeligt uvidende om meget i hr. Ole Stavads fortid.
Så gentager jeg blot - og det er så besvarelsen af spørgsmålet - at jeg ikke har været til stede på hverken KL's eller Amtsrådsforeningens generalforsamling, og det er min og Venstres indstilling, at en eventuel sanktion skal være drøftet med parterne, ligesom jeg sagde i mit svar på hr. Ole Stavads forrige spørgsmål.
Nu taler jeg måske ikke med de samme kommunalpolitikere som fru Marianne Jelved, men nogle af de kommunalpolitikere, jeg har talt med repræsenterende flere partier, har udtrykt en vis forundring over, at det nu lyder
så skarpt fra regeringen, at indgåede aftaler også skal overholdes.
Jeg har jo ikke tidligere været til stede under forhandlingerne
, og jeg ved ikke, hvad der er blevet sagt.
Men jeg tror på, at en af de ting, som den nuværende regering og de nuværende regeringspartier kan gøre for at gøde jorden for, at indgåede aftaler bliver overholdt, er gentagne gange at understrege, at vi ikke vil acceptere de overskridelser, der er sket tidligere, at vi ikke vil acceptere, hvad der hvad angår indtægtssiden, men så sandelig også udgiftssiden tidligere har været af overskridelser.
Dermed håber jeg, at KL og regeringen og også Amtsrådsforeningen vil komme frem til en række gode og fornuftige aftaler, som alle er enige om skal overholdes.
Marianne Jelved (RV), 2002-04-17:
Hr. Kristian Jensen gentager, at det er underligt - og det var rettet til hr. Ole Stavad - at have som udgangspunkt, at aftaler ikke overholdes.
Venstres udgangspunkt er, at de overholdes.
Det er også Det Radikale Venstres udgangspunkt.
Det var også SR-regeringens udgangspunkt, og det er jo også det, der er udgangspunktet, når en regering f.eks. indgår en aftale med KL, at så indgås aftalen jo først, når begge parter mener, at der er dækning for det, man er enig om skal ske det kommende år.
Derfor er det ikke noget nyt, når Venstres ordfører siger, at regeringen vil sikre, at der er dækning for de aftaler, man indgår.
Sidste sommer hørte vi det også citeret af hr. Kristian
Jensen, at KL's formand sagde, at kommunerne havde fået alt, hvad de ønskede.
Så det er ikke det. Spørgsmålet er, hvordan hr. Kristian Jensen og Venstre og regeringen kan sikre, at den aftale, som VK-regeringen indgår med KL, vil holde, når vi har oplevet, hvor vanskeligt det er for 275 kommuner at koordinere i en relativt kort periode.
Og hvad er reaktionen efterfølgende?
Ole Stavad (S), 2002-04-17:
Ja, ikke engang noget så faktuelt som min fortid har hr. Kristian Jensen særlig meget styr på.
Jeg har orlov fra Privatbanken, Unibank, nu Nordea, på 23. år, og jeg tror, de ville blive kede af at høre, at de ikke blev anset af hr. Kristian Jensen for at være en bank.
Men sådan kan man jo se.
Men det er jo meget sjovt, når vi diskuterer med Venstres ordfører, at det er sådan, at Venstres ordfører ikke engang vil vedstå det, ministeren har sagt.
Indenrigsministeren har meget kontant og meget præcist over for 2.000 kommunalpolitikere i Aalborghallen til delegeretmødet sagt fuldstændig firkantet, at hvis det er sådan, at man ikke rammer skatten præcist, så vil statsskatten blive sat ned og pengene taget fra kommunerne.
Det findes på tryk.
Det blev gentaget ikke mindre bombastisk på Amtsrådsforeningens generalforsamling i Kolding nogle dage senere.
Kan vi ikke få at vide, hvor Venstre er i det her.
Hvor er Venstres folketingsgruppe?